Broks reiste i ung alder til Kristiania for å ta utdannelse. Her kom hun i kontakt med den lille venneflokken som hadde samlet seg rundt Johan Oscar Smith. Hun ble en av hans nære medarbeidere da grunnlaget ble lagt for trossamfunnet som i dag er kjent som Brunstad Christian Church. Hun var også en produktiv forfatter av kristelige sangtekster, og 14 av disse er trykket i trossamfunnets sangbok Herrens Veier.